JohanHeinsen/ENO huggingface dataset:
Aarhuus Stifts-Tidende, 1846-01-13
J Savoyen hersker almindelig Bestyrtelse. Jkke nok, at Kartoffelsygen truer Beboerne med Hungersnød, men i den senere Tid tage Brandstiftelser saa stærk Overhaand, at man tillægger nogle Urostiftere Skyld for, herved at ville ophidse Folket. J Særdeleshed antændes Lader og Forraadshuse. Regjeringen har udsat en stor Pengebelønning for Gierningsmændenes Opdagelse, og lovet den medskyldige Angiver Frihed for Straf. Man troer, at Communisterne i Nabocantonet Waadt have en Haand med i Spillet; thi man fandt paa Brandstederne Proclamationer fra Schweiz, i hvilke Savoyarderne opfordres til at forbinde sig med Communisterne i Schweiz og styrte Regjeringen.
Aarhuus Stifts-Tidende, 1846-01-13
Fra mange Steder i Holland hører man deels om forulykkede Skibe, deels om Oversvømmelser, foraarsagede ved heftige Nordvest-Storme og Springflod. Søvandet blev drevet saa langt ind i Landet, at Vandet i Maasfloden blev ganske salt. Floderne bleve af Havets modstrømmende Bølger standsede i deres Løb, oversvømmede det for Størstedelen lavt liggende Land, og anrettede stor Skade i Byerne paa Fabrikker, Pakhuse, Varelagere og Kjældere. Nogle Landstrækninger, som man først nylig med stor Møie og Bekostning havde afvundet Havet og Floderne, staae nu atter ganske under Vand. Man sammenligner Ulykken med Oversvømmelsen i Februar 1825.
Aarhuus Stifts-Tidende, 1846-01-13
Wiener Cabinettet skal have foreslaaet alle enropæiske Magter, at erklære enhver Ødelæggelse af Jernbanerne i Krigstilfælde for et Brud paa Folkeretten. Hamb. Neue Zeitung" fortæller, at den syttenaarige preussiske Prindsesse Marie Louise, Prinds Carls Datter, nævnes som Prinds Frederik af Hessens Forlovede.
Aarhuus Stifts-Tidende, 1846-01-13
Fædrelandet.
Aarhuus Stifts-Tidende, 1846-01-13
Kjøbenhavn, den 10de Januar. Fra Jsland haves Efterretninger indtil 3die Novbr. Hekla vedblev at rase saaledes, at Jlden saaes fra Reikiavig hver Aften, og i Omegnen sporedes Aske(Brig. Td.) faldet af Vulkanen.
Aarhuus Stifts-Tidende, 1846-01-13
Breve fra de danskevestindiske Øer bringe Efterretning om, at Slaverne atter begynde at flygte bort til de engelske Øer, navnlig skal der fra een Plantage paa St. Jan være flygtet 36 Slaver til Tortola, der ikke ligger mere end omtrent et Bøsseskud derfra, og hvortil alle Slaverne vilde svømme over, hvis de ikke (Fædrel.) frygtede for Haierne.
Aarhuus Stifts-Tidende, 1846-01-13
Ved allerhøieste Patent er Kammerherre og Amtmand Josias Heintze i Kiel med ægte Descendenter optagen i den danske Friherrestand. Tillige er meddeelt allerh. Confirmation paa et af bemeldte Kammerherre oprettet Fideicommis paa 100,000 F. (B. T.)
Aarhuus Stifts-Tidende, 1846-01-13
Som bekjendt blev for nogle Aar siden den i Garnisonens Exerceerhuus opstillede Buste af Kong Frederik den Sjette ødelagt under de Øvelser, der afholdtes af Rekruterne i Kongens Livcorps. Som en Selvfølge tilbød Corpset sig at erstatte den ødelagte Buste med en ny, men Tilbudet blev ikke modtaget, idet Vedk., yttrede, at Garnisonen nok selv skulde besørge Busten gjenopsat. Gouvernementet lod derpaa Garnisonens Stabsofficerer spørge, om de ved frivilligt Sammenskud vilde bidrage dertil, og naturligviis erklærede de sig villige. Dette kunde nu være sin Sag, da Stabsofficererne ere saaledes gagerede, at de vel kunne taale denne Udgift, men senere erfares, at Udgifterne til Busten, der beløb sig til c. 700 Rbd., skulde fordeles paa Garnisonens samtlige Officierer og Mellemstabsbetjente. De resp. Regnskabsførere have nu uden videre afkortet det Beløb, hvortil man havde bestemt deres frivillige Bidrag, af den Gage, der blev udbetalt den 1ste Januar sidstleden, med det Tilføiende, at dette skeete efter Gouvernementets Befaling. (Fdl.)"Morgenpostens" Redacteur, Cand. theol. P. Larsen, er for det i bemeldte Blad indførte Stykke, betræffende den af Hs. Majestæt mod den forulykkede Muursvend Carles Enke udviste Naade, ved at tilstaae, hende en aarlig Understøttelse af 20 Rbd., og navnlig for i samme at have paa en høist utilbørlig og usømmelig Maade omtalt nogle af Hs. M. Kongen trufne Foranstaltninger, af Criminal- og Politiretten idømt 300 Rbd. Mulct og 5 Aars Censur. (S. Bl.)
Aarhuus Stifts-Tidende, 1846-01-13
Det lader til, at Drukkenskab tiltager igjen her i Staden, for saavidt man kan slutte det af Antallet af de for Drukkenskab anholdte og til Politiet afleverede og arresterede Personer. Antallet i forrige Aar var nemlig 649 og deraf 157 Fruentimmer, medens Antallet i 1844 kun var 544 og i 1843 kun 384. Afde i f. A. anholdte Personer vare 2 Mandfolk, som hver vare 24 Gange anholdte, og 2 Fruentimmer, hver (Brig. Td.) 10 Gange anholdte.
Aarhuus Stifts-Tidende, 1846-01-13
Lector Bergsøe har allerede besvaret Selveier Clausens Protest imod den, som han yttrer sig, mod al offentlig Moral stridende Maade, paa hvilken han er bleven excluderet af de Mænds Kreds, som have paataget sig at stifte en Creditforening. For at Hr. Clausen - siger Hr. Bergsøe i bemeldte Svar ikke skal have den mindste Grund til at beklage sig over, at Spørgsmaalet om hans Exclusion ikke var bleven tilbørlig Overveielse underkastet, har samme i Gaar, Onsdagen den 7de Januar, været gjort til Gjenstand for Votering i den combinerede Bestyrelses Møde, og Resultatet af denne Votering var, at der i denne større Forsamling var Eenstemmighed for hans Exclusion.
Aarhuus Stifts-Tidende, 1846-01-13
Jfr. Fra har dog endnu ikke ganske opgivet, at optræde som Sangerinde. Saaledes assisterer hun paa Løverdag Aften Skuespiller Knudsen ved en Forestilling, som gives paa Theatret i Kannikestræde, og som bestaaer af "Ungdom og Galskab, i hvilken Opera Jfr. Jrza synger Wilhelmines berømte Parti. Til denne Forestilling ere allerede alle billetter afsatte. (*¬
Aarhuus Stifts-Tidende, 1846-01-13
Et Stykke med Titel "Dione er ganske rigtigt antaget af Theaterdirectionen, og skal om kort Tid opføres, men om det er af Paludan-Müller, skal man lade være usagt.
Aarhuus Stifts-Tidende, 1846-01-13
Efter Forlydende skal der af Admiralitets=Collegiet være bleven bestilt en Damp=Opmudringsmaskine i England.
Aarhuus Stifts-Tidende, 1846-01-13
Aarhuus, den 13de Januar. Hr. Overlærer Funch har nylig udgivet et lille Skrift, under Titel: "Den videnskabelige Realskole i Aarhuus. Beretning og Forslag." "J Beretningen giver Forf. en Udsigt over de Forhandlinger angaaende Realunderviisningen, som gik forud for Realskolens Oprettelse; dernæst meddeles det vigtigste af Skolens Historie, dens Underviisningsplan, hvorledes den har været freqventeret &c. Fremdeles undersøges Grunden til at de øverste Klasser have havt saa faa Disciple, og til Slutning meddeler Forf. sit Forslag til Forandring af Skolens hidtilværende Organisation. Alle, hvem Realskolen, interesserer, ville her finde en klar, uforbeholden og fuldstændig Angivelse af de Kjendsgierninger, som egne sig til Offentliggjørelse og ere af Vigtighed for at danne sig en Dom om hvad Skolen har præsteret. Forf. har ikke tilbageholdt sin Anerkjendelse af dens Værd, men ligesaa lidet lagt Skjul paa, at der er Adskilligt i dens Jndretning og indre Forhold, som han misbilliger, og han bygger sit Forslag paa en Undersøgelse, som bærer Præg af upartiskhed og Sandhedskjærlighed, og som betragter ikke blot Skolen selv, men ogsaa de bestaaende Forhold, hvortil den skal slutte sig. – Anmelderen vil ønske, at dette Skrift maa erholde et udbredt Publicum, og at Jngen vil lade sig afskrække ved den Tanke, at pædagogiske Skrifter blot skulle søge deres Læsere blandt Lærere. Denne Betænkelighed vilde da ogsaa, hvis den var grundet, kun gjælde Forslaget, thi "Beretningen er reent historisk, men dog deri forskjellig fra de aarlige Skole-Efterretninger, at de raae Materialier her ere bearbeidede til en Skildring af Skolens Tilstand og alt uvæsentligt Detail udeladt, ligesom ogsaa Skriftets Øiemed gjør at Betragtningens Standpunkt bliver forskjelligt. – Allerede den Omstændighed, at Forf. har oppebiet det Tidspunkt, da Skolen fik sit fulde Antal Klasser, om end ingen Discipel har gaaet hele øverste Klasse igjennem, maa vel bemærkes; thi der er Forskjel paa de utidige og umodne Domme, som fældes forud, og dem, som kunne stotte sig paa Erfaring. Men at opsætte Offentliggjørelsen af disse Erfaringer og Forslag endnu længer, vilde ikke have været raadeligt; thi deels er der, som Forf. siger, ingen Udsigt til at Skolen saasnart igjen skal faae en øverste Klasse, deels har der længe været Trang til en paalidelig Underretning om Resultaterne af denne Underviisning. der endnu er saa ung her i Landet. - Hverken Rummet eller Skriftets Natur tillader noget Udtog, og til en udførligere Betragtning er her ikke Stedet; men Anm. vil henvise til Bogen selv, som han for sin Part har læst med megen Tilfredsstillelse.
Aarhuus Stifts-Tidende, 1846-01-13
en Beretning om, hvorledes Pestalozzi's Mindefest blev celebreret her i Byen, skal følge i et af de næste Avis No. Redact,
Aarhuus Stifts-Tidende, 1846-01-13
Bekjendtgjørelser. Mandagen den 26de dennes, Kl. 5 Eftermiddag, Generalforsamling i Haandværkssvendenes Læeforening. Stort Panorama bliver fra førstk. Fredag den 16de indtil Mandagen den 26de Januar foreviist i Harmoniens Locale. Foruden Slaget ved Leipzig (som er 6 1/2 Fod langt og sees i 45 store optiske Glas) ere alle Prospecterne nye, blandt hvilke maa bemærkes: Slaget ved Jsly, mellem Maroccanerne og de Franske, 1844, Tangers Bombardement; Hvalfiskefangsten paa Spitsbergen; &c. &c. Pandramat forevises hver Sognedags Aften fra Kl. 6. til 9, og Søndag fra Kl. 5 til 9. Prisen er 1 Mark for Voxne, og 8 s. for Børn. Speth & Jørgensen.
Aarhuus Stifts-Tidende, 1846-01-13
Efter Begjæring af Brolægningscommissionen afholdes paa Stadens Raadhuus Tirsdagen den 27de dennes, Formiddag Kl. 11, offentlig Licitation over Brolægningen af endeel af Gothers, Jyllands- og Prindsesse Gaderne, efter Conditioner og Overslag, som forinden henligge til Eftersyn herpaa Contoiret; hvilket herved bekjendtgjøres. Fredericia Byfogedcontoir, den 10de Januar 1846. Rahbek.
Aarhuus Stifts-Tidende, 1846-01-13
Jfølge Forandring af Opholdsted vil Havnefoged Klogs Enke ved offentlig Auction, om nogenlunde antageligt Bud skeer, sælge sit iboende Sted As 13 paa Skolegade, hvilken Auction herved berammes til Afholdelse i Stedet Tirsdagen den 27de d. M., om Formiddagen Kl. 11. Aarhuus, den 10de Januar 1836. Fleischer.
Aarhuus Stifts-Tidende, 1846-01-13
Efter Begjæring af Skifteretten, som behandler Boet efter afdøde Skipper Niels Andersen, foretages Auction over det bemeldte Bo tilhørende, af 3 Fag 1 Etage Forhuus bestaaende, og under Nr. 508 paa Fiskergade heri Staden beliggende Sted: Torsdagen den 22de dennes, hver Dags Forden 29de f. M., samt middag den 5te Febr. førstk., Kl. 11. De tvende første Auctioner afholdes paa Raadstuen heri Staden, men 3die Auction i selve Stedet, der kan tiltrædes af Kjøberen, saasnart det skete Bud er approberet. Aarhuus Byfogedcontoir, den 12te Januar 1846. Fleischer.
Aarhuus Stifts-Tidende, 1846-01-13
Efter Foranstaltning af Skifteretten, som behandler Boet efter afdøde Jomfru Veilby, foretages Auction paa Raadstuen heri Staden Torsdagen den 29de dennes, om Formiddagen Kl. 11, over tvende bemeldte Bo tilhørende, Lodder paa Aarhuus Mark, circa 16 1/2 Tde Land, beliggende i Skov- og Borngaards=Vang Nr. 3 ab. Hvilket herved, til Liebhaveres Efterretning, bekjendtgjøres. Aarhuus Byfogedcontoir, den 12te Januar 1846. Fleider.
Aarhuus Stifts-Tidende, 1846-01-13
J det i Aarhuus Stiftstidende Nr. 203, 208 og 210 pro 1845, i Boet efter Jomfru Weilbye, til Creditorer, udstædte Proclama er bemeldte Afdødes Navn feilagtigen anført med Maren Laasbye istedetfor "Maren Laasbye Weilbye, hvilket herved rettes. Aarhuus Skifteret, den 12te Januar 1846. Fleischer. Engelsted.
Aarhuus Stifts-Tidende, 1846-01-13
Arvingerne efter den her paa Gaarden afdøde Faarehyrde Niels Sørensen indkaldes herved med Aars og Dags Varsel til at anmelde og bevise deres Arveret. Ligeledes indkaldes med 12 Ugers Varsel Enhver, der maatte have Noget at fordre i den Afdødes Bo, til at anmelde og bevise deres Krav for undertegnede constituerede Skifteforvalter. Bidstrup, den 31te Decbr. 1845. Obel
Aarhuus Stifts-Tidende, 1846-01-13
Tredie Bekjendtgjørelse. Extract, af det i dette Blads No 6 infererede Proclam.
Aarhuus Stifts-Tidende, 1846-01-13
Alle og Enhver, som formene at have Arverettighed eller nogensomhelst Fordring til de her afdøde Ægtefolk Johannes Jürgen Wager og Ellen Wager fød Laus datters Efterladenskab, have saadant, under Straf af Udelukkelse fra dette proclamerede Bo, inden 12 Ugers Forløb fra dette Proclams sidste Bekjendtgjørelse at regne, paa behørig Maade at anmelde i Stadsecretariatet bersteds, samt, saafremt de ere udenbyes, at bestikke Proc. ad acta. Haderslev, den 2den Jan. 1836. Borgermester og Raad. Hargene.
Aarhuus Stifts-Tidende, 1846-01-13
En Bondegaard til Salg. Formedelst anden Bestemmelse er en Bondegaard, der er beliggende i en af Hads Herreds bedste Egne, underhaanden at faae tilkjøbs. Dens Hartkorn er 5 Tønder 2 1/2 Alb. og Arealet udgjør omtrent 6 1/4 Tdr. Sædeland, meget god Jord, foruden en stor Udmarkslod, hvis Areal ikke bestemt kan opgives, samt et Engskifte af Hartkorn 2 Fdkr. 3/5 Alb., og et Tørveskifte af Hartkorn 2 1/5 Alb. Havlen er sædvanlig 30 a 40 Læs aarlig. Udsæden er fortiden circa 8 a 10 Tdr. Rug, 10 a 11 Tdr. Byg, 5 Tdr. Ærter, 12 a 14 Tdr. Havre, foruden Kartofler og Staldfoder, og Kreaturholdet 6 Heste, 10 a 12 Qvæghøveder og 20 a 30 Faar, hvilket Alt betydeligt kan forøges, da Eiendommen hidtil ikke har været i ordentlig Drivt og Mærgel haves omtrent midt i Marken. Til Gaarden haves fornøden Skov til Brænde= og Gjærdselhugst samt endeel Gavningstræ. Besætningen kan, om ønskes, medfølge, og Tiltrædelsen kan skee strax. Den hviler en Aftægt paa Gaarden til 2 gamle Folk, som kan anslaaes til c. 60 – aarlig. Henimod Halvdelen af Kjøbesummen kan blive indestaaende. Herpaa Reflecterende ville personlig eller i frankerede Breve henvende si om nærmere Oplysninger til Hr. Boghandler Holm i Horsens, eller til Undertegnede. Aarhuus Commissionscontoir, den 27de Decbr. 1845. U. Hansen.
Aarhuus Stifts-Tidende, 1846-01-13
Forpagtning søges. En Landeiendom – Hovedgaard eller anden større Eiendom - ønskes i Forpagtning med eller uden Besætning, til næste Foraar, af en solid Mand. De Paareflecterende behage i frankerede Breve at henvende sig til Fuldmægtig Benzen i Aalborg, med Angivelse af Eiendommens Beskaffenhed og Forpagtningsvilkaarene.
Aarhuus Stifts-Tidende, 1846-01-13
Kjøbstadeiendom til Salg. En Eiendom, beliggende paa en af Byens meest be farede Gader, i Nærheden af Havnen, bestaaende af 3 Fag 2 Etage grundmuret Forhuus, indrettet til Beboelse for 2 Familier, samt Baghuus med Gaards og Haveplads, er underhaanden at erholde tilkjøbs. Penge Vilkaarene ville blive favorable for Kjøberen. Liebhavere bedes at henvende sig til Undertegnede, der paa Eierens Vegne afhandler det Fornødne. Aarhuus, den 25de Novbr. 1845. J. C. Konnerup. boende paa Rosensgade hos Hr. Skomagermester Ludwias.
Aarhuus Stifts-Tidende, 1846-01-13
Trykt i Aarhuus Stiftsbogtrykkeri. Et Meieri ønskes i Forpagtning Et Meieri fra 100 til 200 Stykker gode Køer ønsker man til 1ste Mai d. A. i Forpagtning, enten pr. Styk eller pr. Kande. Den Søgende er en solid Mand, som strax kan præstere den fornødne Sikkerhed for Vedkommende. Man behage at henvende sig til Adressecontoiret i Aarhuus, som anviser den Søgende.
Aarhuus Stifts-Tidende, 1846-01-13
Et Meieri ønskes i Forpagtning til Mai 1846, helst pr. Kande. Adressecontoiret anviser.
Aarhuus Stifts-Tidende, 1846-01-13
Til Leie. Den Leilighed i anden Etage i Stedet Nr. 230 paa Graven, som for Tiden beboes af Fru Morville, og bestaaer af Stue, Sovekammer, Kjøkken og Spisekammer, Alt gibset, samt Pulterkammer og Loftsrum, er til Paaske Flyttetid at faae tilleie. Om Leien accorderes med Eieren L. Frandsen.
Aarhuus Stifts-Tidende, 1846-01-13
Den Leilighed i min iboende Gaard a 6, paa Vestergade, som fortiden afbenyttes af Boghandler Wissing til Udsalg, er til Paaske Flyttetid at faae tilleie. Lars P. Schmidt.
Aarhuus Stifts-Tidende, 1846-01-13
Paa en Herregaard i Nærheden af Aarhuus er til 1ste Mai en god Plads ledig for en Huusjomfru, som paa egen Haand kan forestaae en større Huusholdning. AdresseContoiret i Aarhuus modtager frankerede Anmeldelser med Udskrivt til N. N.
Aarhuus Stifts-Tidende, 1846-01-13
En velopdragen Dreng, som har Lyst at lære Pharmacien, giver Undertegnede Anviisning paa en Plads hos en duelig og kyndig Apotheker, hvor Disciplen nyder en god Omgang. Aarhuus, den 8de Januar 1846. H. W. Secher.
Aarhuus Stifts-Tidende, 1846-01-13
For en Handelsbetjent, som har lært Galanterie i Jsenkramhandelen, og som kan fremvise gode Anbefalinger, anvises Plads af H. W. Secher. Aarhuus, den 8de Januar 1846. Handelscommis.
Aarhuus Stifts-Tidende, 1846-01-13
En Handelscommis ønsker, formedelst Forandring, en Plads til førstkommende Mai, helst paa et Handelscontoir, men i Mangel deraf ved en Boutique=Handel. Han har meget god Routine i begge Dele, og gode og tilfredsstillende Anbefalinger for Duelighed kunne præsteres. Det nærmere erfares paa Adressecontoiret.
Aarhuus Stifts-Tidende, 1846-01-13
En Leilighed, bestaaende af 7 gibsede Værelser, samt Kjøkken og Loftsrum, i min Gaard N 100 paa Studsgade, der for Tiden beboes af Enkemadame Watt, er til Paaske Flyttetid at erholde tilleie. I. C. Hviid. Havepladsen ved afdøde Madame Geertsens Gaard bag Klosteret kan faaes tilleie. Man henvender sig derom til Oberst Høegh Guldberg.
Aarhuus Stifts-Tidende, 1846-01-13
Patent=Piano Forter, af Hornung i Kjøbenhavn, kunne faaes til Fabrikpriis. hos Undertegnede. Ligeledes kunne nogle brugte 6 Octavs Pians=Forter erholdes meget billigt og, om det ønskes, paa Afbetaling, hos Holm ved Kattesundsport i Horsens.
Aarhuus Stifts-Tidende, 1846-01-13
Et Pianoforte, som er meget godt og næsten nyt, staaer til Salg i overste Etage i Stedet i 89, paa Volden.
Aarhuus Stifts-Tidende, 1846-01-13
For Herrer anbefales mit Assortiment af FlonelsUndertrøier, Rasmager, & fine uldne Dito, uldne & Bomulds Pantalons, Bommestes Dito, færdigsyet Linned af Shirting, Stout og Creas-Lærred, Strømper & Sokker, Silke- og Brunels=Halsbind, Silke, Hals, & Lommetørklæder, Bomulds Do., uldne Comfortables, et stort Udvalg i Buxeseler, Silkehatte, m. m.C. B. Christensen jun. Frictions=Fyrstikker, Cigartændere og Frictionssvamp kan faaes hos A. Stabell. 4 a 5 Tdr. Land i Møllevangen kan faaes tilleie strax. Man melder sig paa Adressecontoiret.
Aarhuus Stifts-Tidende, 1846-01-13
Fra Committeen for Frederik den 6tes Mindestøttes Opførelse paa Skanderborg Slotsbakke har jeg modtaget en Lithographie; Sjette Frederiks Minde, opført paa Skanderborg Slotse Aar 1845, 1, samt de ved Monumentets Jndvielsesfest afsjungne Sange a 2 - Stkt. Det indkommende Beløb er bestemt til at danne et Fond til Mindestøtten og det samme omgivende Anlægs Vedligeholdelse. Skulde Nogen, af særdeles Jnteresse for Sagen, ønske at give mere end den fastsatte Betaling, modtages dette, paa Committeens Vegne, med Taknemmelighed. Andr. Chr. Wissing.
Aarhuus Stifts-Tidende, 1846-01-14
No 10. Onsdagen. den 14 Januar. Kongelig privilegeret Aarhus Stifts-Tidende. Redigeres og udgives i Gange ugentlig af Overkrigscommissair A. F. Elmquist.
Aarhuus Stifts-Tidende, 1846-01-14
Fædrelandet. "Folkebladet meddeler en Liste over de Personer, som kunne arve den danske Throne, ordnet efter den Nærhed, hvori de kunne bestige samme: 1) Kronprindsen (37 Aar gl.), 2) Prinds Ferdinand af Danmark (53 Aar gl.), 3) Prindsesse Juliane Sophie, Enke-Prindsesse af Hessen-Phillipsthal-Barchfeldt (58 Aar gl.), 4) Landgrevinde Charlotte af HessenCassel (56 Aar gl.), 5) Prindsesse Caroline-Ferdinand af Danmark (52 Aar gl.), 6) Hertuginde Wilhelmine af Glücksborg (38 Aar gl.), 7) Hertugen af Augustenborg (47 Aar gl.). Da nu, tilføier "Folkeblader, Hs. Kgl. Høihed Kronprindsen er 37 Aar, hans Onkel Prinds Ferdinand med sine Tanter (de tvende Prindsesser af Hessen) derimod ere over 50 Aar, saa er det meget sandsynligt, at Kronprindsen vil overleve alle disse Kongens tre Sødskende. Endnu sandsynligere er det imidlertid, at Landgrevinde Charlottes Søn og den russiske Keisers Svigersøn, Prinds Frederik af Hessen-Cassel, som først er 25 Aar gl., vil overleve Kronprindsen. Det kan som Følge heraf formodes, at efter vor nuværende Kronprinds's, den daværende Kong Frederik den Syvendes, Død, og navnlig efter Reglerne for den politiske Regnekunst, om 27 Aar, altsaa 1872, den hessiske Prinds Frederik, da 52 Aar gl., vil som Kong Christian den Niende bestige Danmarks Throne, men allerede da vil være kommen til Regjeringen i Churfyrstendommet Hessen-Cassel.
Aarhuus Stifts-Tidende, 1846-01-14
Af Hs. Majestæts Svar til Deputationen for de slesvigske og holsteenske Bønder erfarer man, at der vil blive forelagt Stænderne ved deres næste Møde et nyt Forslag til almindelig Værnepligts Jndførelse. Det er Bondestandens almindelige Ønske, og det er et velbegrundet Ønske, en Udførelse af det retfærdige Princip, at Alle ere lige for Loven; men det er at beklage, at denne vigtige Sag ikke blev taget med ved Armeens almindelige og kostbare Reorganisation i 1842, der rimeligviis vilde være bleven heelt anderledes, hvis man var gaaet ud fra almindelig Værnepligt. Man vilde da sandsynligviis være bleven henledet paa den Tanke, at det ikke er nok at gjøre Værnepligten fælleds for Alle, men at man ogsaa conseqvent maatte indføre et nyt og folkeligere væbningssystem. Nu vil man krympe sig for at røre ved den nye Armee-Organisation, der har kostet saa mange Penge; men Jngen maa troe, at almindelig Værnepligt lader sig indføre uden mangfoldige Forandringer i de militaire Jndretninger; for da ikke at desavouere Reformen i 1842, vil man saameget som muligt lempe disse Forandringer efter det Bestaaende, og det kunde da vel være, at Landet fik store Udgifter – thi Jndførelsen af almindelig Værnepligt, selv om man bliver staaende derved, vil koste store Pengesummer - uden at det dog fik et tilfredsstillende væbningssystem. Vi ville derfor ønske, at Vedkommende vilde gjøre Folket opmærksom paa, at almindelig Værnepligt er et Ord, der koster mange Penge, og at den nødvendigviis maa føre til en ny Organisation af Armeen. Gid den da blot maatte blive tilfredsstillende, Gid den maatte blive saaledes, at den kunde vække Bevidstheden i Folkets Bryst om, at det ikke var et Bytte for enhver rovbegjærlig Nabo, saa vilde Pengene være vel anvendte. (L. F. St. T.)